Espen Rostrup Nakstad

Espen Rostrup Nakstad (født 1975) er en norsk lege, jurist og forfatter som er assisterende direktør i Helsedirektoratet.

Biografi 
Som jusstudent var Nakstad engasjert i European Law Students’ Association (ELSA) der han deltok i forberedelsene til opprettelsen av Den internasjonale straffedomstolen som ble etablert i 2002.

Nakstad har medisinsk doktorgrad fra Universitetet i Oslo og er spesialist i indremedisin og lungesykdommer. Nakstad er også utdannet jurist og har tidligere undervist innen ledelsesfag og strategisk planlegging for internasjonale organisasjoner.

Til vanlig arbeider Nakstad som overlege og forsker ved Akuttmedisinsk avdeling ved Oslo universitetssykehus, der han leder CBRNE-senteret. Han har vært sentral i utarbeidelsen av faglige retningslinjer på helseberedskapsområdet og representert spesialisthelsetjenesten blant annet i Oslo politidistrikts lokale redningsledelse.

Sammen med Bjørn Bjelland har Nakstad skrevet læreboka Beredskap, kriseledelse og praktisk skadestedsarbeid, utgitt i 2018.

Nakstad mottok i 2020 HR Norges lederpris, og ble kåret til Årets navn av Dagbladet og VG samt til Årets Osloborger av Aftenposten. Nakstad ble offentlig kjent under Covid-19-pandemien i 2020 og 2021.

Privatliv 
Nakstad mistet tvillingbroren Anders, som var anestesilege, i en helikopterulykke i 2014 under et redningsoppdrag for Norsk Luftambulanse. Han er nevø til Morten Rostrup, som var med på å stifte den norske avdelingen av Leger Uten Grenser.

Utgivelser

Referanser

Eksterne lenker 
 

Indremedisinere
Norske leger
Norske jurister
Norske lærebokforfattere
Helsedirektoratet
Personer tilknyttet Oslo universitetssykehus
Norske tvillinger
Personer fra Skedsmo kommune
Personer relatert til covid-19-pandemien
Fødselsdato ikke oppgitt